section_heading: Djetinjstvo i mladost
paragraph_text: Damir Petrić rođen je 1949. godine u Splitu, u težačkoj obitelji, od oca Perislava i majke Romee Petrić (rođene Bonačić). Odrastao je u Splitu, u težačkoj i katoličkoj obitelji, koja je njegovala tradicionalne vrijednosti, koje su u vrijeme socijalizma bile potiskivane. Po majčinoj obiteljskoj strani bio je u srodstvu s tadašnjim istaknutim partijskim funkcionarom Antom Jurjevićem Bajom. Sam se Petrić zarana, još u djetinjstvu susreo s onima koji su živjeli u krajnjoj bijedi, gladi i oskudici, te se odlučio svrstavati na stranu potlačenih, te je tako pomažući drugima, privukao pažnju vlasti na sebe.